stanford-oval/wikipedia huggingface dataset:
การ์ดิเนอร์ กรีน ฮับเบิร์ด
ประวัติ > วัยชรา

ในวันที่ 9 กรกฎาคม ค.ศ. 1877 การ์ดิเนอร์,โธมัสและอเล็กซานเดอร์ได้ร่วมมือก่อตั้งบริษัทเบลล์เทเลโฟน (Bell Telephone Company) โดยการ์ดิเนอร์ทำหน้าที่เป็นประธาน ส่วนโธมัสทำหน้าที่ดูแลการเงินภายในบริษัทและในปีเดียวกันนั้นเมเบิลก็ได้เข้าร่วมพิธีแต่งงานกับอเล็กซานเดอร์ เมื่อวันที่ 11 กรกฎาคม ค.ศ. 1877
ต่อมาในปีค.ศ. 1878 การ์ดิเนอร์ก็ก่อตั้งบริษัทNew England Telephone And Telegraph Companycและในปีถัดมาก็เปลี่ยนชื่อบริษัทใหม่คือNational Bell Telephone Company ในปีค.ศ. 1880 บริษัทNational Bell Telephone Companyก็ได้ร่วมกิจการกับบริษัทอื่นๆจนกลายเป็นบริษัทATandTมาจนถึงปัจจุบัน การก่อตั้งสมาคมเนชั่นแนลจีโอกราฟิกไม่ทราบแน่ชัดว่าก่อตั้งเมื่อปีค.ศ.อะไร แต่นอกจากการที่การ์ดิเนอร์เป็นผู้อำนวยการคนแรกของสมาคมเนชั่นแนล จีโอกราฟิกแล้ว เขายังก่อตั้งโรงเรียนสำหรับคนพิการหูหนวกแห่งแรกของสหรัฐอเมริกาซึ่งตั้งอยู่ในเมืองเชล์มสฟอร์ดในปีค.ศ. 1866 นอกจากนี้เขายังเป็นสมาชิกคณะกรรมการการศึกษาแห่งรัฐแมสซาซูเซตส์เป็นเวลาถึง 12 ปี,ดำรงตำแหน่งเป็นข้าหลวงของสถาบันสมิธโซเนียน (Smithsonian Institute) เมื่อปีค.ศ. 1894,เป็นรองประธานเพื่อส่งเสริมการสอนการพูดให้แก่คนพิการหูหนวกแห่งสหรัฐอเมริกา (America Association To Promote The Teaching Of Speech To The Deaf),เป็นรองประธานสมาคมนักประดิษฐ์และผู้ผลิตแห่งสหรัฐอเมริกา (American Association Of Inventors And Manufactures),เป็นประธานคณะธรรมมาธิการร่วมแห่งสมาคมวิทยาศาสตร์ในกรุงวอชิงตัน ดี.ซี,เป็นข้าหลวงแห่งสมาคมสงครามอาณานิคม (Society Of Colonial Wars),เป็นผู้จัดการทรัพย์สินของห้องสมุดสาธารณะแห่งกรุงวอชิงตันและเป็นผู้อำนวยการสถาบันคลาร์กเพื่อคนหูหนวกและเป็นใบ้เป็นเวลา 10 ปี
การ์ดิเนอร์เสียชีวิตลงเมื่อวันที่ 11 ธันวาคม ค.ศ. 1897 รวมอายุได้ 75 ปี เมื่อเขาเสียชีวิตลง ภรรยาของเขาได้บริจาคงานแกะสลักและงานสลักต่างๆและผลงานศิลปะอื่นๆให้แก่ห้องสมุดรัฐสภา (Library Of Congress) ซึ่งเป็นของรัฐบาลอเมริกา แต่ก่อนที่เขาจะเสียชีวิตลง ในปีค.ศ. 1890มีภูเขาลูกหนึ่งได้รับตั้งชื่อว่า"ภูเขาฮับเบิร์ด"เพราะการสำรวจภูเขาลูกนั้นได้รับการสนับสนุนจากสมาคมเนชั่นแนล จีโอกราฟิกในขณะที่การ์ดิเนอร์ยังเป็นผู้อำนวยการอยู่ ในปีค.ศ. 1888 การ์ดิเนอร์ได้รับปริญญานิติศาสตร์ดุษฎีบัณฑิตจากมหาวิทยาลัยโคลัมเบียและในปีค.ศ. 1894 เขาได้รับปริญญานิติศาสตร์ดษฎีบัณฑิตจากวิทยาลัยดาร์ตมัธ ถึงแม้การ์ดิเนอ์จะเสียชีวิตแล้ว แต่สมาคมเนชั่นแนล จีโอกราฟิกก็ยังคงอยู่มาจนถึงทุกวันนี้และยังมีการมอบเหรียญรางวัลที่ชื่อว่า"Hubbard Medel"ให้แก่ผลงานสำรวจ ค้นพบ และวิจัยอันโดดเด่น
กาแฟขาว

กาแฟขาว (อังกฤษ: white coffee) เป็นชาสมุนไพรชนิดหนึ่ง ค้นพบที่เมืองเบรุต นิยมดื่มกันมากในประเทศเลบานอนและซีเรีย และนิยมทานคู่กับ ขนมหวาน ในประเทศทางยุโรปบางประเทศ จะกล่าวถึง ไวต์คอฟฟี (white coffee) ในลักษณะของกาแฟใส่นม ในขณะเดียวกันไวต์คอฟฟีในสหรัฐอเมริกาจะหมายถึง กาแฟที่กลั่นไว้นานจนมีสีคล้ายกับสีเหลือง
การไม่มีศาสนา

การแบ่งประเทศตามร้อยละของการเห็นว่าศาสนาไม่สำคัญ (ไม่ทราบวันสำรวจ)



  ไม่มีข้อมูล
การแบ่งประเทศตามร้อยละของการให้ความสำคัญแก่ศาสนา ตามผลสำรวจของสำนักวิจัยพิว ใน พ.ศ. 2545
การไม่มีศาสนา (อังกฤษ: Irreligion หรือ No religion) หมายความว่า ภาวะที่ไม่นับถือศาสนา ไม่แบ่งแยกศาสนา ผู้ที่มีภาวะดังกล่าวเรียกว่า ผู้ที่ไม่มีศาสนา
ว่ากันตามแต่ละนิยามหรือความเข้าใจของบุคคล การไม่มีศาสนาอาจเข้าใจได้ว่าหมายถึง อเทวนิยม (Atheism), อไญยนิยม (Agnosticism), ศาสนวิมตินิยม (Religious Skepticism) หรือ มนุษยนิยมแบบฆราวาส (Secular Humanism) เป็นต้น สำหรับในบางสังคมอาจไม่ยอมรับการไม่มีศาสนา หรืออาจมีอคติต่อผู้ที่ไม่มีศาสนา เช่นการเหมารวมว่าคนที่ไม่มีศาสนาทั้งหมดคือคนที่ชั่วร้าย เป็นต้น บ่อยครั้งที่มีผู้วิพากษ์วิจารณ์ว่าผู้ก่อเหตุอาชญากรรมหรือผู้ก่อการร้ายเป็นผู้ที่ไม่มีศาสนา แม้ว่าผู้ก่อเหตุจะแสดงตัวว่ามีศาสนาก็ตาม
ผู้ที่ไม่มีศาสนาอาจเข้าใจการไม่มีศาสนาเท่า ๆ กับศาสนิกชน เช่น ผู้นับถือลัทธิมนุษยนิยมมีความคิดอย่างลึกซึ้งยิ่งในวัตรปฏิบัติของตนเองพอ ๆ กับความลึกซึ้งของความคิดที่ศาสนิกชนมีต่อศาสนาของตน เป็นต้น
ถึงแม้ว่าคนที่ระบุว่าตนเองเป็นผู้ที่ไม่มีศาสนาจะมิได้รับนับถือศาสนาใด ๆ แต่ผู้ที่ไม่มีศาสนาบางกลุ่มยังคงเชื่อถือในเทวะหรือผีสางนางไม้เป็นต้น เช่น คนที่นับถือผีหรือเชื่อโชคลาง แต่ไม่ได้ประกอบพิธีกรรมใด ๆ หรือไม่ได้เป็นศาสนิก เป็นต้น
พึงทราบว่า ในบางประเทศ เช่น ประเทศซาอุดิอาระเบีย  บังคับให้พลเมืองต้องเป็นศาสนิกชน หรือในบางสังคมที่ไม่ยอมรับการไม่มีศาสนาอาจมีผู้ที่ไม่เปิดเผยว่าตนเป็นผู้ที่ไม่มีศาสนาในการสำรวจข้อมูลหรือการทำสำมะโนประชากร ดังนั้น จำนวนของผู้ที่ไม่มีศาสนาในโลกนี้จึงยังไม่อาจระบุให้เป็นที่แน่นอนได้ แต่คาดว่าอาจมีมากกว่า 900 ล้านคนทั่วโลก
เชิงอรรถและอ้างอิง

↑  irreligion. Dictionary.com. Dictionary.com Unabridged (v 1.1). Random House, Inc. Irreligion (accessed: March 16, 2008).
↑  "สภาวะทางสังคม วัฒนธรรม และสุขภาพจิต" (PDF). สารสถิติ. ปีที่ 23 (เล่มที่ 4): 6. ตุลาคม - ธันวาคม พ.ศ. 2555. สืบค้นเมื่อ 27 ธันวาคม 2559. {{cite journal}}: ตรวจสอบค่าวันที่ใน: |accessdate= และ |date= (help)[ลิงก์เสีย]
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36  http://www2.ttcn.ne.jp/~honkawa/9460.html English source requested (ญี่ปุ่น)
↑  Gallup WorldView
↑  Gallup WorldView Azerbaijan
↑  Albania
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2009-03-03. สืบค้นเมื่อ 2008-10-30.
↑  "Adherents.com". คลังข้อมูลเก่าเก็บจากแหล่งเดิมเมื่อ 2018-12-26. สืบค้นเมื่อ 2008-10-30.
↑  "Adherents.com". คลังข้อมูลเก่าเก็บจากแหล่งเดิมเมื่อ 2018-12-26. สืบค้นเมื่อ 2008-10-30.
↑  []
↑  "Adherents.com". คลังข้อมูลเก่าเก็บจากแหล่งเดิมเมื่อ 2018-12-26. สืบค้นเมื่อ 2008-10-30.
↑  "SCP-publicatie "Godsdienstige veranderingen in Nederland"". คลังข้อมูลเก่าเก็บจากแหล่งเดิมเมื่อ 2008-05-29. สืบค้นเมื่อ 2008-10-30.
↑  Adherents.com[ลิงก์เสีย]
↑  "QuickStats About Culture and Identity - Statistics New Zealand". คลังข้อมูลเก่าเก็บจากแหล่งเดิมเมื่อ 2009-06-11. สืบค้นเมื่อ 2008-10-30.
↑  Insee - France en faits et chiffres - Pratique religieuse selon l'âge
1 2  "Eurobarometer on Social Values, Science and technology 2005 - page 11" (PDF). สืบค้นเมื่อ 2007-05-05.
↑  2914.0.55.002 - 2006 Census of Population and Housing: Media Releases and Fact Sheets, 2006
↑  http://www.cis.es/cis/opencms/-Archivos/Marginales/2600_2619/e260200.html เก็บถาวร 2009-06-18 ที่ เวย์แบ็กแมชชีน (สเปน)
↑  "96F0030XIE2001015 - Religions in Canada". คลังข้อมูลเก่าเก็บจากแหล่งเดิมเมื่อ 2018-12-26. สืบค้นเมื่อ 2008-10-30.
↑  Table Of Statistics On Religion In The Americas
↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2005-04-11. สืบค้นเมื่อ 2008-10-30.
↑  http://www.census.gov/compendia/statab/population/religion/
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2022-10-09. สืบค้นเมื่อ 2008-10-30.
↑  Brazilian 2000 Demografic Census (โปรตุเกส)
↑  http://www.cbos.pl/SPISKOM.POL/2007/K_078_07.PDF
↑  http://www.cso.ie/census/documents/Final%20Principal%20Demographic%20Results%202006.pdf Final Principal Demographic Results 2006
↑  The Fate of Infidels and Apostates under Islam | International Humanist and Ethical Union
↑  ประชากรจำแนกตามศาสนา หมวดอายุ เพศ และเขตการปกครอง เก็บถาวร 2013-07-28 ที่ เวย์แบ็กแมชชีน สำมะโนประชากรและเคหะ พ.ศ. 2543, สำนักงานสถิติแห่งชาติ
การโจรกรรมสัญญาณออกอากาศ

การโจรกรรมสัญญาณออกอากาศ (อังกฤษ: Broadcast signal intrusion) หมายถึงการที่ผู้โจรกรรมส่งสัญญาณแทรกการออกอากาศของสถานีวิทยุหรือโทรทัศน์ เพื่อนำสื่อหรือเนื้อหาที่ผู้โจรกรรมสร้างขึ้นไปออกอากาศทางสถานีวิทยุหรือโทรทัศน์นั้น ๆ โดยไม่มีใบอนุญาตประกอบกิจการ หรือไม่ได้รับอนุญาต ซึ่งสถานีวิทยุหรือโทรทัศน์ที่ได้รับผลกระทบจากเหตุการณ์โจรกรรมสัญญาณนั้นมีตั้งแต่ระดับท้องถิ่นหรือภูมิภาคไปจนถึงระดับประเทศ
ตัวอย่างเหตุการณ์โจรกรรมสัญญาณที่สำคัญ > เซาเทิร์นเทเลวิชัน

บทความหลัก: เหตุการณ์รบกวนสัญญาณออกอากาศเซาเทิร์นเทเลวิชัน
เมื่อวันที่ 26 พฤศจิกายน ค.ศ. 1977 ระหว่างที่มีการออกอากาศรายการข่าวสั้นของไอทีเอ็น (ITN) ทางสถานีเซาเทิร์นเทเลวิชัน (Southern Television) ในสหราชอาณาจักร อยู่นั้น ก็เกิดสัญญาณภาพรบกวนขึ้น และจากนั้นสักครู่ก็มีเสียงพูดแทรกเข้ามาแทนเสียงรายการ ซึ่งผู้พูดนั้นอ้างว่าตนเป็นมนุษย์ต่างดาวมาจากอวกาศชื่อว่า 'วริลลอน' (Vrillon) จาก 'หน่วยบัญชาการกาแล็กซีแอชตาร์' (Ashtar Galactic Command) โดยเนื้อหาที่พูดมีความยาวประมาณ 6 นาที ซึ่งมีเนื้อหาเกี่ยวกับชะตากรรมของมนุษย์ รวมทั้งหายนะที่จะส่งผลต่อ "โลกมนุษย์และสิ่งมีชีวิตทั้งมวลบนโลกอื่นที่อยู่รอบโลกมนุษย์" จากเหตุการณ์ครั้งนี้ ทางอินดิเพนเดนต์บรอดแคสติงออเทอริตี (Independent Broadcasting Authority) ซึ่งเป็นหน่วยงานดูแลกำกับกิจการแพร่ภาพกระจายเสียงเชิงพาณิชย์ของสหราชอาณาจักรในขณะนั้น ยืนยันว่าเหตุการณ์นี้เป็นเหตุการณ์แรกที่มีการรบกวนสัญญาณเกิดขึ้น โดยจนถึงขณะนี้ก็ยังไม่สามารถระบุตัวผู้ที่รบกวนสัญญาณในเหตุการณ์ดังกล่าวได้ ถึงแม้ว่ามีบุคคลบางกลุ่มจะเชื่อว่ามนุษย์ต่างดาวอาจเป็นผู้รบกวนสัญญาณโดยแท้จริง แต่บุคคลกลุ่มอื่นก็ได้สังเกตว่า จากการที่ "มนุษย์ต่างดาว" พูดด้วยภาษาอังกฤษสำเนียงบริติช และทำการรบกวนสัญญาณโทรทัศน์ในเขตชนบททางตอนใต้ของอังกฤษนั้น ทำให้อาจเป็นไปได้เช่นกันว่าผู้รบกวนนั้นอาจเป็นมนุษย์โลกที่อาศัยอยู่บริเวณนั้นโดยแท้จริงก็ได้ และเป็นไปได้ด้วยว่าอาจเป็นการแพร่ข่าวลวงโดยนักศึกษาด้านการแพร่สัญญาณ หรือพนักงานในสถานีโทรทัศน์
ตัวอย่างเหตุการณ์โจรกรรมสัญญาณที่สำคัญ > กัปตัน มิดไนต์

เมื่อเวลา 0.32 น. ตามเวลาในเขตตะวันออกของอเมริกาเหนือ ของวันที่ 27 เมษายน ค.ศ. 1986 มีชายคนหนึ่งที่เรียกตนเองว่า "กัปตัน มิดไนต์" (Captain Midnight) ได้ทำการโจรกรรมสัญญาณดาวเทียมของเอชบีโอที่ออกอากาศจากศูนย์ปฏิบัติการที่ตั้งอยู่ในเกาะลอง รัฐนิวยอร์ก ระหว่างการออกอากาศภาพยนตร์เรื่อง เดอะฟัลคอนแอนด์เดอะสโนว์แมน (The Falcon and the Snowman) โดยปรากฏภาพข้อความตัวอักษรระยะเวลา 4-5 นาที ซึ่งเนื้อหาเป็นการแสดงความไม่พอใจเกี่ยวกับการเก็บค่าบริการบอกรับเป็นสมาชิกแบบรายเดือนที่มีราคาแพงเกินไป และได้ข่มขู่ว่าจะทำการโจรกรรมสัญญาณของโชว์ไทม์ (Showtime) และ เดอะมูฟวีแชนเนล (The Movie Channel) ซึ่งให้บริการบอกรับเป็นสมาชิกแบบรายเดือนเช่นกัน โดยมีข้อความดังนี้
ซึ่งแปลเป็นภาษาไทยว่า
ภายหลังทราบตัวผู้กระทำชื่อ จอห์น อาร์ แม็กดูกัล (John R. MacDougall) ซึ่งมีภูมิลำเนาอยู่ที่รัฐฟลอริดา และต่อมาได้ถูกดำเนินคดีในข้อหาแพร่สัญญาณโดยไม่มีใบอนุญาตประกอบกิจการ พร้อมทั้งถูกปรับเงินจำนวน 5,000 ดอลลาร์สหรัฐ และถูกคุมประพฤติเป็นเวลา 1 ปี ซึ่งประมวลกฎหมายของสหรัฐถือว่าการโจรกรรมสัญญาณดาวเทียมเป็นความผิดอาญาอุกฉกรรจ์
ตัวอย่างเหตุการณ์โจรกรรมสัญญาณที่สำคัญ > แมกซ์ เฮดรูม

บทความหลัก: เหตุการณ์โจรกรรมสัญญาณแมกซ์ เฮดรูม
เมื่อคืนวันที่ 22 พฤศจิกายน ค.ศ. 1987 มีชายไม่ทราบชื่อคนหนึ่งสวมหน้ากากตัวละคร แมกซ์ เฮดรูม (Max Headroom) ได้ปรากฏตัวทางสถานีโทรทัศน์ทั้งสองช่องในเมืองชิคาโก รัฐอิลลินอย ซึ่งได้แก่ ดับบลิวจีเอ็น-ทีวี (WGN-TV) ถูกโจรกรรมเป็นสถานีแรก โดยเกิดขึ้นระหว่างการรายงานข่าวกีฬาในช่วงรายการข่าวประมาณ 21.00 น. มีระยะเวลานาน 25 วินาที และอีกสถานีหนึ่งคือ ดับบลิวทีทีดับบลิว (WTTW) ซึ่งเป็นสถานีย่อยของพีบีเอส (PBS) ซึ่งปรากฏภาพชายคนดังกล่าวพูดจาแปลกประหลาด ต่อมาปรากฏภาพปล่อยกางเกงขายาว ซึ่งทำให้เห็นบริเวณบั้นท้ายของชายคนดังกล่าว ถูกตีโดยหญิงคนหนึ่ง จากนั้นจึงกลับสู่รายการปกติ โดยเกิดขึ้นประมาณ 23.00 น. ระหว่างการออกอากาศภาพยนตร์ชุดเรื่องดอกเตอร์ฮู ตอน "Horror of Fang Rock" มีระยะเวลานาน 90 วินาที จากเหตุการณ์ครั้งนี้ยังไม่สามารถระบุตัวผู้โจรกรรมได้ และในวันรุ่งขึ้นได้มีการรายงานข่าวเกี่ยวกับเหตุการณ์นี้ ส่งผลให้มีการพูดถึงไปทั่วประเทศ โดยในรายงานข่าวได้มีการอ้างถึงเหตุการณ์ที่เกิดขึ้นในช่องเอชบีโอด้วย
ตัวอย่างเหตุการณ์โจรกรรมสัญญาณที่สำคัญ > เพลย์บอยแชนเนล

เมื่อวันที่ 6 กันยายน ค.ศ. 1987 ระหว่างที่ออกอากาศภาพยนตร์ลามกทางช่องเพลย์บอยแชนเนล (Playboy Channel) อยู่นั้น ก็ปรากฏข้อความที่เกี่ยวกับศาสนาขึ้น ซึ่งมีข้อความว่า "Thus sayeth the Lord thy God: Remember the Sabbath and keep it holy. Repent, the kingdom of Heaven is at hand" (พระเจ้าทรงตรัสไว้ว่า "จงระลึกถึงวันสะบาโต ถือเป็นวันบริสุทธิ์ จงกลับใจใหม่ เพราะว่าแผ่นดินสวรรค์มาใกล้แล้ว", จากหนังสืออพยพ 20:8 และมัทธิว 4:17 ในคัมภีร์ไบเบิล)
จากเหตุการณ์ครั้งนี้ พบตัวผู้โจรกรรมคือ โทมัส เฮย์นี (Thomas Haynie) ซึ่งเป็นพนักงานอยู่ที่คริสเตียนบรอดแคสติงเน็ตเวิร์ก (Christian Broadcasting Network) ในขณะนั้น และได้ถูกตั้งข้อหาโจรกรรมสัญญาณดาวเทียม และถูกคุมประพฤติเป็นเวลา 3 ปี ปรับเงินเป็นจำนวน 1,000 ดอลลาร์สหรัฐ และบำเพ็ญประโยชน์เป็นเวลา 150 ชั่วโมง
ตัวอย่างเหตุการณ์โจรกรรมสัญญาณที่สำคัญ > สงครามเลบานอน ค.ศ. 2006

ระหว่างสงครามเลบานอน ค.ศ. 2006 ทางการอิสราเอลได้ส่งสัญญาณดาวเทียมแทรกสัญญาณของสถานีโทรทัศน์ Al Manar TV ของพรรคการเมืองที่มีชื่อว่าฮิซบุลลอฮ์ (Hezbollah) เพื่อออกอากาศโฆษณาชวนเชื่อโจมตีพรรคซึ่งเป็นเจ้าของสถานี โดยมุมหนึ่งปรากฏภาพฮะซัน นัศรุลลอหฺ เลขาธิการใหญ่ของพรรค พร้อมมีเส้นเล็งปืนไปที่ภาพของเขา และยิงสามครั้ง และมีเสียงพูดว่า "ชัยชนะของคุณกำลังจะมาถึง" และปรากฏภาพของกองทัพอากาศอิสราเอลที่ทำลายเป้าฝึกซ้อมในเลบานอน
ดูเพิ่ม

การกวนสัญญาณวิทยุ
ข้อความที่แม็กดูกัล ผู้โจรกรรม ได้นำไปออกอากาศทางช่องเอชบีโอ โดยมีแถบสีเป็นพื้นหลัง
ภาพที่จับได้ขณะเกิดเหตุการณ์โจรกรรมสัญญาณแมกซ์ เฮดรูม
การ์เด้น มิวสิค

| --- | --- |
อุตสาหกรรม: Pop , Acoustic Pop, Easy Listening
ก่อตั้ง: 1 สิงหาคม พ.ศ. 2554 (13 ปี)
เลิกกิจการ: 1 กันยายน พ.ศ. 2561
สำนักงานใหญ่: 419/1 ซอย ลาดพร้าว 15 ถ.ลาดพร้าว แขวงจอมพล เขตจตุจักร กรุงเทพฯ 10900
บุคลากรหลัก: ศุภชัย นิลวรรณ - กรรมการผู้จัดการ
ผลิตภัณฑ์: Variety
บริษัทแม่: อาร์เอส
เว็บไซต์: Facebook ของค่ายการ์เด้น
การ์เด้น มิวสิค (อังกฤษ: Garden Music) เป็นค่ายเพลงย่อยในเครืออาร์เอส ก่อตั้งขึ้นในปี 2554 เพื่อทำเพลงในแนวทางที่ต่างจากแนวแมสทั่วๆ ไป
ประวัติ

พ.ศ. 2554 เปิดค่าย "การ์เด้น มิวสิค (Garden Music)" โดยเป็นการแยกตัวออกมาจากค่าย อาร์เอส มิวสิค เพื่อทำเพลงในแนว Easy Listening และ Indy ที่แตกต่างจากแนวแมสทั่ว ๆ ไป โดยศิลปินที่มาอยู่ในค่ายคนแรกคือ เอก สุระเชษฐ์ (Akera) ตามมาด้วยศิลปินหญิงคนแรก ณิณัฐ (Ninut)
พ.ศ. 2555 วง อินเฟมัส (Infamous) และ อาร์ทฟลอร์ (Artfloor) ย้ายจากค่ายอาร์เอส มิวสิค เข้ามาอยู่ในสังกัดการ์เด้น
พ.ศ. 2556 เปิดตัว 4 ศิลปินใหม่ เดอะโพสิทีฟ (The Positive), นิว โฟลเดอร์ (New Folder), อลาร์มไนน์ (Alarm9) และ มาร์ค เจนมานะ (Mark)
ปลายปี พ.ศ. 2557 ค่ายย่อย The Demo ถูกยุบเข้ามาเป็นส่วนหนึ่งของค่ายการ์เด้น ศิลปินในค่ายย่อยนั้นซึ่งได้แก่ สปลิท (Split), ฟ้า (Fah), เจฟ (Jeff) และ อั๋น เจษฎา จึงย้ายเข้ามาเป็นส่วนหนึ่งของค่ายการ์เด้น
ศิลปินในสังกัด

เอก สุระเชษฐ์
ฟ้า
เจฟ
อั๋น เจษฎา
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานกรรมการ/ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
การ์เดียนส์ออฟเดอะกาแล็กซี

สัญลักษณ์ของภาพยนตร์ชุด เริ่มใช้ใน ค.ศ. 2014
การ์เดียนส์ออฟเดอะกาแล็กซี (อังกฤษ: Guardians of the Galaxy) เป็นทีมซูเปอร์ฮีโรสมมติที่ปรากฏในหนังสือการ์ตูนอเมริกัน ตีพิมพ์โดยมาร์เวลคอมิกส์
ทีมมาร์เวลคอมิกส์ > การ์เดียนส์ออฟเดอะกาแล็กซี (ทีมจากจักรวาลภาพยนตร์มาร์เวล)

ปีเตอร์ ควิลล์/สตาร์-ลอร์ด(Star-Lord) หัวหน้าทีมของกาเดียนส์ออฟเดอะแกแล็คซี เป็นลูกชายของพ่อซึ่งเป็นมนุษย์ต่างดาวเผ่าพันธุ์โบราณและแม่เป็นมนุษย์ แสดงโดย คริส แพร็ตต์
กาโมรา(Gamora) มนุษย์ต่างดาวที่ธานอสรับเลี้ยงดูเป็นบุตรีบุญธรรม ปัจจุบันเสียชีวิตแล้ว แสดงโดย โซอี ซัลดานา
แดร็กซ์ จอมทำลายล้าง(Drax The Destroyer) นักรบที่มีความแค้นกับโรนันที่ฆ่าครอบครัวของเขา แสดงโดย เดฟ บาทิสตา
ร็อคเก็ต แร็กคูน(Rocket Raccoon) แร็กคูนที่ผ่านการตัดต่อพันธุกรรมจนมีลักษณะนิสัยเหมือนมนุษย์ แสดงโดย แบรดลีย์ คูเปอร์
กรูท(Groot) มนุษย์ต้นไม้ที่เป็นคู่หูกับร็อคเก็ต แสดงโดย วิน ดีเซล
ยอนดู อูดอนต้า(Yondu Udonta) ชนเผ่าผิวสีฟ้า หัวหน้ากลุ่มราเวนเจอร์ ปัจจุบันเสียชีวิตแล้ว แสดงโดย ไมเคิล รู๊กเกอร์
เนบิวลา(Nebula) บุตรบุญธรรมของธานอสเช่นเดียวกับกาโมร่า แสดงโดย คาเรน กิลแลน
แมนทิส(Mantis) หญิงสาวพลังจิต อดีตผู้ติดตามของ อีโก้ บิดาของสตาร์ลอร์ด แสดงโดย พอม เคลเมนทีฟ
ธอร์(Thor) เทพเจ้าสายฟ้า เข้าร่วมทีมหลังจบอเวนเจอร์ส: เผด็จศึก แสดงโดย คริส เฮมส์เวิร์ท
แคร็กลิน อ็อบฟอนเทรี(Kraglin Obfonteri) แสดงโดย ฌอน กันน์
คอสโม(Cosmo) แสดงโดย มาเรีย บากาโลวา
แอดัม วอร์ล็อก(Adam Warlock) แสดงโดย วิลล์ พัลเตอร์
ไฟลา(Phyla) แสดงโดย ไค เซ็น
บลูพ(Blurp) แสดงโดย ดี แบรดลี่ เบเกอร์
สื่อ

การ์เดียนส์ออฟเดอะกาแล็กซี (ภาพยนตร์)
Guardians of the Galaxy (soundtrack)
การ์เดียนส์ออฟเดอะกาแล็กซี (แอนิเมชั่น)
Guardians of the Galaxy (video game)
การ์เดียนส์ออฟเดอะกาแล็กซี 2
การ์เดียนส์ออฟเดอะกาแล็กซี 3
การฮั้วประมูล

การฮั้วประมูล หรือภาษากฎหมายเรียก การสมยอมในการเสนอราคา (อังกฤษ: bid rigging) คือ แผนการฉ้อโกงในการจัดซื้อจัดจ้าง ซึ่งช่วยให้บริษัทต่าง ๆ สามารถยื่นเสนอราคาที่ไม่ต้องแข่งขันกันได้ การฮั้วประมูลอาจกระทำโดยเจ้าหน้าที่ที่ทุจริต โดยบริษัทต่าง ๆ ที่ร่วมมือกันในลักษณะของการฮั้ว ประเทศส่วนใหญ่ถือว่ากระทำเช่นนี้ผิดกฎหมาย การฮั้วประมูลยังเป็นการกำหนดราคาและการจัดสรรตลาดรูปแบบหนึ่งซึ่งมักกระทำกันเมื่อมีการประมูลราคา (call for bids) เช่น ในกรณีของสัญญาก่อสร้างของรัฐบาล
โดยทั่วไป วัตถุประสงค์ของการฮั้วประมูลคือการทำให้ฝ่ายที่ "ชนะ" ได้รับสัญญาในราคาที่ไม่ต้องแข่งขัน (เช่น ในราคาที่สูงกว่า หากเป็นผู้ขาย หรือราคาที่ต่ำกว่า หากเป็นผู้ซื้อ) โดยที่คู่สัญญาฝ่ายอื่น ๆ จะได้รับการชดเชยในรูปแบบต่าง ๆ เช่น การจ่ายเงินสด หรือการได้รับเลือกให้เป็นผู้เสนอราคาที่ "ชนะ" ในสัญญาอื่น ๆ หรือโดยการจัดให้มีการแบ่งสัญญาบางส่วนของผู้ชนะการประมูลให้แก่พวกเขา ในลักษณะนี้ พวกเขา "แบ่งปันผลประโยชน์" ซึ่งกันและกัน
การฮั้วประมูลเกือบทุกกรณีก่อให้เกิดความเสียหายทางเศรษฐกิจต่อหน่วยงานที่กำลังมองหาผู้เสนอราคา และต่อสาธารณชน ซึ่งท้ายที่สุดแล้วต้องแบกรับต้นทุนในฐานะผู้เสียภาษีหรือผู้บริโภค
รูปแบบ > การทุจริตในกระบวนการประมูล

การเปลี่ยนแปลงคำสั่งงาน ผู้รับเหมาอาจร่วมมือกับเจ้าหน้าที่โครงการ เพื่อชนะการประมูลด้วยราคาต่ำ แล้วจึงขอเปลี่ยนแปลงสัญญาภายหลัง ซึ่งเจ้าหน้าที่อนุมัติ ทำให้ราคาสูงขึ้นอย่างมาก
การตัดผู้เข้าร่วมประมูล เจ้าหน้าที่โครงการสามารถเลือกผู้ชนะการประมูลได้โดยใช้วิธีการต่าง ๆ ซึ่งมีหลากหลายวิธี ตัวอย่างเช่น:
กำหนดคุณสมบัติผู้เข้าร่วมประมูลอย่างไม่สมเหตุสมผล ตัดบริษัทที่ไม่ใช่กลุ่มเป้าหมาย
ลดระยะเวลาการยื่นข้อเสนอใหม่หลังจากมีการขอเสนอราคา
การโฆษณาโครงการเพื่อเลือกผู้เข้าร่วมประมูลหรือตลาดเฉพาะ
การรวมสัญญาเพื่อกีดกันผู้ประมูล
การข่มขู่และคุกคาม หรือการปฏิเสธข้อเสนอราคาโดยใช้เหตุผลเล็กน้อย
การแบ่งซื้อ เพื่อลดจำนวนเงินประมูลขั้นต่ำ โดยแบ่งสัญญาออกเป็นหลายส่วนเพื่อให้จำนวนเงินรวมต่ำกว่าเกณฑ์ ทำให้การแข่งขันลดลงและการตรวจสอบลดลง เนื่องจากราคาประมูลต่ำลงและสามารถแบ่งผลประโยชน์ได้
การรั่วไหลของข้อมูลการประมูล ผู้เข้าร่วมประมูลได้รับข้อมูลล่วงหน้าเพื่อได้เปรียบ
การจัดการข้อเสนอราคา เจ้าหน้าที่สามารถเลือกผู้ชนะการประมูลได้หลังจากได้รับข้อเสนอราคา โดยเปลี่ยนแปลงเงื่อนไขการประเมินผล หรือวิธีการอื่น ๆ
การกำหนดคุณสมบัติที่เอื้อประโยชน์ เจ้าหน้าที่สามารถตัดผู้เข้าร่วมประมูลได้มากขึ้น โดยปรับเงื่อนไขให้เหมาะกับผู้เข้าร่วมประมูลรายใดรายหนึ่ง หรือสร้างเกณฑ์ที่คลุมเครือเพื่อเลือกผู้เข้าร่วมประมูลที่ต้องการ
การเสนอราคาไม่สมดุล ผู้เข้าร่วมประมูลเสนอราคาสูงในช่วงแรกและราคาต่ำในช่วงต่อมา เพื่อเพิ่มกระแสเงินสด โดยเสนอราคาสูงสำหรับรายการหนึ่งเพื่อเพิ่มจำนวนหน่วยและซื้อในราคาแข่งขัน ขณะเดียวกันก็โก่งราคาจากราคาประมูลที่สูงเกินจริง นอกจากนี้ ผู้เข้าร่วมประมูลอาจเสนอราคาต่ำสำหรับรายการที่ไม่จำเป็น เพื่อเสียเปรียบบริษัทอื่น เนื่องจากราคาประมูลของตนเองมีความแข่งขันมากกว่า ซึ่งเพิ่มต้นทุนการเข้าร่วมของบริษัทใหม่
การให้รางวัลผู้ขายรายเดียวโดยไม่มีเหตุผล การเลือกผู้ชนะโดยไม่คำนึงถึงการแข่งขัน อาจทำได้โดยการปลอมแปลงข้อเสนอราคาหรือการแบ่งราคา
รูปแบบ > ภายในกลุ่มผูกขาด

การกดราคา กลุ่มผู้สมคบกันบางส่วนตกลงที่จะไม่ยื่นข้อเสนอราคา เพื่อให้ผู้สมคบกันรายอื่นชนะการประมูล
การเสนอราคาเสริม หรือ การเสนอราคาปกปิด เกิดขึ้นเมื่อผู้เข้าร่วมประมูลบางรายตกลงที่จะยื่นข้อเสนอราคาที่ตั้งใจให้แพ้ เพื่อให้ผู้สมคบกันรายอื่นชนะการประมูล ตัวอย่างเช่น ข้อเสนอราคาเสริมอาจมีราคาที่ไม่มีการแข่งขันเมื่อเทียบกับราคาที่ผู้สมคบกันที่ได้รับการคัดเลือกเพื่อชนะการประมูลยื่นเสนอ หรือข้อเสนอราคาเสริมอาจมีเงื่อนไขที่ผู้สมคบกันทราบว่าเป็นที่ยอมรับไม่ได้สำหรับหน่วยงานที่เรียกร้องข้อเสนอราคา
การผลัดกันชนะ ผู้เข้าร่วมประมูลผลัดกันเป็นผู้ชนะการประมูลที่กำหนด ตัวอย่างเช่น ผู้สมคบกันแต่ละรายได้รับการกำหนดให้เป็นผู้ชนะการประมูลในสัญญาหนึ่ง โดยผู้สมคบกันได้รับการกำหนดให้ชนะสัญญาอื่น นั่นคือรูปแบบหนึ่งของการแบ่งตลาดที่ผู้สมคบกันจัดสรรหรือแบ่งปันตลาด ผลิตภัณฑ์ ลูกค้า หรือพื้นที่ทางภูมิศาสตร์ในหมู่กัน จากนั้นแบ่งปันเพื่อให้แต่ละฝ่ายได้รับ "ส่วนแบ่งที่เป็นธรรม" ของธุรกิจทั้งหมด โดยไม่ต้องแข่งขันกับผู้อื่นอย่างแท้จริงสำหรับธุรกิจนั้น
การมอบหมายการเสนอราคา สามารถเป็นปัจจัยที่ส่งเสริมการเกิดการประมูลทุจริต ตัวอย่างเช่น ในกรณีของเอเจนซี่การตลาดที่เสนอราคาสำหรับพื้นที่โฆษณาเดียวกันในนามของตัวแทนที่แตกต่างและแข่งขันกัน)
รูปแบบ > ในฐานะผู้ขาย ผู้ประมูล หรือเจ้าหน้าที่

การเสนอราคาปลอม (Phantom bids) หรือ การเสนอราคาลวง (Shill bids) เป็นการเสนอราคาเท็จเพื่อหลอกล่อผู้ประมูลที่ถูกต้องให้เสนอราคาสูงกว่าปกติ ผู้ขายหรือผู้ประมูลจ้างคนมาเสนอราคาปลอม หากราคาปลอมชนะ ผู้ขายจะซ่อนสินค้าและนำกลับมาประมูลใหม่ หรือแจ้งผู้ประมูลอันดับสองว่าผู้ประมูลอันดับหนึ่งไม่สามารถชำระเงินได้ ในการประมูลออนไลน์ จะใช้การเสนอราคาครั้งที่สอง (ซึ่งผิดกฎหมาย) การยิงราคา (sniping) คือโอกาสที่ดีที่สุดของผู้ประมูลที่ถูกต้องในการขัดขวางผู้เสนอราคาปลอมที่ต้องการเพิ่มราคาอย่างผิดปกติ
การซื้อคืน เป็นกลยุทธ์ที่ผู้ประมูลหรือผู้ขายเสนอราคาและซื้อคืน เพื่อป้องกันไม่ให้ขายให้กับผู้ประมูลสูงสุดในราคาที่ไม่เพียงพอ นี่คือการฉ้อโกงหากการประมูลเป็นการประมูลแบบสัมบูรณ์ หมายความว่าไม่มีการเสนอราคาสำรอง
การประมูลปลอม ในอุตสาหกรรมอสังหาริมทรัพย์ อาจเกิดขึ้นเมื่อธนาคารประมูลบ้านยึดจำนองแบบ "ชั่วคราว" และให้ผู้ประมูลเลือกให้ "ข้อเสนอเบื้องต้น" สำหรับบ้านที่ยังไม่ได้รับอนุญาตให้ประมูล หากไม่ตรงตามราคาสำรอง บ้านจะถูกอัปเดตเป็น "ไม่เคยมีให้ประมูล" แม้ว่าจะได้รับข้อเสนอราคาแล้วก็ตาม บ้านบางหลังถูกประมูลในราคาพิเศษ และการประมูลถูกปิดก่อนที่จะประกาศการประมูลอย่างเป็นทางการ นักลงทุนรีบยื่นข้อเสนอเบื้องต้นก่อนที่บ้านจะถูกนำมาประมูล ผู้ประมูลกลัวที่จะเสียโอกาสจึงส่งผลให้มีการเสนอราคาเพิ่มขึ้น และแน่นอนว่าราคาสูงขึ้น หากผู้ประมูลไม่สามารถเข้าถึงราคาเป้าหมายได้ รายการจะไม่สามารถประมูลได้ ธนาคารทำเช่นนั้นเพราะหากขายสินทรัพย์เสียทั้งหมดในครั้งเดียว ตลาดที่อยู่อาศัยจะพังทลาย ซึ่งทำให้บ้านยึดจำนองถูกปล่อยออกมาทีละน้อยด้วยการประมูลปลอม
รูปแบบการจัดการการประมูลเหล่านี้อาจเกิดขึ้นพร้อมกัน และอาจเกิดขึ้นพร้อมกันได้มากกว่าสองรูปแบบ ตัวอย่างเช่น หากสมาชิกคนหนึ่งของกลุ่มการประมูลได้รับการกำหนดให้ชนะสัญญาใดสัญญาหนึ่ง ผู้สมรู้ร่วมคิดของผู้ประมูลรายนั้นอาจหลีกเลี่ยงการชนะโดยไม่เสนอราคา ("การกดราคา") หรือโดยการยื่นข้อเสนอราคาสูง ("การเสนอราคาปกปิด")
ต้นทุนทางเศรษฐกิจ

ปัญหาหลายอย่างที่เกิดจากการฮั้วประมูลเป็นผลมาจากการเกี่ยวข้องของกับกลุ่มผูกขาด บริษัทที่ไม่มีประสิทธิภาพจะไม่ถูกผลักดันออกไปอย่างที่ควรจะเป็นในตลาดที่มีการแข่งขัน และบริษัทต่าง ๆ จะได้รับผลกำไรมากขึ้น แม้ว่าจะมีการจัดสรรทรัพยากรที่ไม่มีประสิทธิภาพ กลุ่มผูกขาด มีพฤติกรรมเหมือนการผูกขาด ดังนั้นพฤติกรรมของพวกเขา เช่น การฮั้วประมูล จึงสร้างความไม่มีประสิทธิภาพของตลาด เนื่องจากสัญญาต่าง ๆ ได้รับการเติมเต็มในมูลค่าที่สูงขึ้น นอกจากนี้ ราคาเสนอยังเพิ่มขึ้นตามการสมรู้ร่วมคิดที่เกิดขึ้นซ้ำ ๆ  ท้ายที่สุดแล้ว ค่าใช้จ่ายมักจะตกอยู่กับผู้เสียภาษี เนื่องจากสัญญาที่รัฐบาลให้การสนับสนุนนั้นสูงกว่ามูลค่าตลาดอย่างผิดปกติ นอกจากนี้ยังอาจถือได้ว่าเป็นการขึ้นราคาสำหรับผู้เสียภาษี (หรือผู้บริโภค) เนื่องจากบริษัทต่าง ๆ แสวงหาค่าเช่า การศึกษาหนึ่งพบว่าการฮั้วประมูลทำให้ราคาสูงขึ้นอย่างมากเมื่อเทียบกับมูลค่าตลาดในอุตสาหกรรมอาหารทะเลในฟิลาเดลเฟีย ในโครงการการเสนอราคาที่เกี่ยวข้องกับศูนย์สนับสนุนบุคลากรกองทัพ (Defense Personnel Support Center) ซึ่งเป็นผู้ซื้อของกระทรวงกลาโหม ราคาเริ่มต้นที่สูงและผู้เข้าร่วมน้อยรายในหลายอุตสาหกรรมส่งผลให้แรงจูงใจในการแข่งขันของบริษัทต่าง ๆ ลดลง
การตรวจสอบ

ในสหราชอาณาจักร หน่วยงานการแข่งขันและการตลาด (Competition and Markets Authority) ได้เผยแพร่ จดหมายเปิดผนึก ในปี ค.ศ. 2016 โดยมีเป้าหมายเพื่อส่งเสริมแนวปฏิบัติที่ดีในหมู่เจ้าหน้าที่จัดซื้อจัดจ้างและจัดหา และให้รายละเอียดข้อบ่งชี้ที่พวกเขาควรระมัดระวัง